REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/219-18

27. septembar 2018. godine

B e o g r a d

ZAPISNIK

SA 56. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 27. SEPTEMBRA 2018. GODINE

Sednica je počela u 11,05 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Darko Laketić, Đorđe Milićević, Branimir Jovanović, Momo Čolaković i Petar Petrović.

Sednici su prisustvovali i zamenici članova Odbora: Žarko Bogatinović, zamenik Aleksandra Markovića, Dragana Barišić, zamenik Katarine Rakić, Goran Nikolić, zamenik Dušice Stojković i Jelena Mijatović, zamenik Marka Zeljuga.

Sednici nisu prisustvovali članovi Odbora: Aleksandar Marković, Veroljub Matić, Katarina Rakić, Dušica Stojković, Marko Zeljug, Vojislav Šešelj, Nemanja Šarović, Branka Stamenković, Goran Ćirić, Nenad Konstantinović i Nenad Čanak.

Predsednik Odbora je obrazložio da je sednicu sazvao u roku kraćem od roka predviđenog članom 72. stav 2. Poslovnika Narodne skupštine zbog potrebe da Odbor pokrene proceduru popune upražnjenog poslaničkog mesta.

Na predlog predsednika, Odbor je jednoglasno utvrdio sledeći

D n e v n i r e d:

- usvajanje zapisnika sa 55. sednice Odbora -

1. Razmatranje Odluke Republičke izborne komisije 02 Broj 013-149/18 od 26. septembra 2018. godine, o dodeli mandata narodnog poslanika radi popune upražnjenog poslaničkog mesta u Narodnoj skupštini (03 Broj: 013- 2978/18 od 26. septembra 2018. godine).

Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnik sa 55. sednice Odbora.

**Prva tačka dnevnog reda:** Razmatranje Odluke Republičke izborne komisije 02 Broj 013-149/18 od 26. septembra 2018. godine, o dodeli mandata narodnog poslanika radi popune upražnjenog poslaničkog mesta u Narodnoj skupštini.

Predsednik Odbora je upoznao članove i zamenike članova Odbora sa sadržinom Odluke Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini i uverenja o izboru narodnog poslanika Aleksandre Jevtić, izabrane sa Izborne liste ALEKSANDAR VUČIĆ - SRBIJA POBEĐUJE.

Diskusije nije bilo.

Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

Odbor je konstatovao da je prestankom mandata narodnom poslaniku Ivanu Manojloviću, izabranom sa Izborne liste ALEKSANDAR VUČIĆ - SRBIJA POBEĐUJE, ostalo upražnjeno poslaničko mesto u Narodnoj skupštini, u skladu sa odredbom člana 88. Zakona o izboru narodnih poslanika.

Kada narodnom poslaniku mandat prestane pre isteka vremena na koje je izabran, mandat se dodeljuje kandidatu sa iste izborne liste sa koje je bio izabran narodni poslanik, na način utvrđen u članu 92. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Odluku Republičke izborne komisije i uverenje o izboru narodnog poslanika Aleksandre Jevtić, izabrane sa Izborne liste ALEKSANDAR VUČIĆ - SRBIJA POBEĐUJE i utvrdio da su podaci o izboru narodnog poslanika istovetni sa podacima iz Odluke Republičke izborne komisije, čime su se stekli uslovi za potvrđivanje mandata imenovanom narodnom poslaniku.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranom narodnom poslaniku Aleksandri Jevtić.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

\* \* \*

Sednica je završena u 11,10 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović